
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-12493, екз. № ед.
23.07.2020 г.

ОБЯВЛЕНИЕ
На основание чл. 10а, ал. 2 от Закона за държавния служител и чл. 14, ал. 1 от Наредбата за провеждане на конкурсите и подбора при мобилност на държавни служители и заповед № 8121К-7890/10.07.2020 г. на министъра на вътрешните работи в качеството си на орган по назначаване, обявявам конкурс за 1 /една/ вакантна длъжност, СТАРШИ ЕКСПЕРТ (ОМП) в сектор “Координация, административно и правно обслужване” на отдел “Административен” при Областна дирекция на МВР – Бургас. Длъжностно ниво: 10 съгласно Класификатора на длъжностите в МВР. Наименование на длъжностното ниво: експертно ниво 6.
І. Минимални и специфични изисквания за длъжността: 

1.   Кандидатите да отговарят на изискванията по чл. 7 от Закона за държавния служител;

2.    Минимална образователно-квалификационна степен: бакалавър; 

2.1. Област на висшето образование – съгласно ПМС 125/24.06.2002 г.;

2.2. Професионално направление –  съгласно ПМС 125/24.06.2002 г.;

3.    Минимален професионален опит - 1 година или минимален ранг – V младши;

4.  Да притежават или получат разрешение за достъп до класифицирана информация до ниво на сигурност “Секретно”.

Съгласно чл. 10д, ал. 4 от ЗДСл, актът за назначаване се издава в 14 дневен срок от получаването на разрешението за достъп, когато не е представен такъв документ.
ІІ. Описание на длъжността, съгласно длъжностната характеристика:

-
Подпомага дейността на началника на сектора и организира работата по отношение на отбранително-мобилизационната подготовка на структурата;

-
Разработва, поддържа плановете за привеждане на ОДМВР в готовност за работа във военно време, за мобилизация, за действие при извънредни ситуации и отговаря за тяхното състояние;

-
Организира оповестяването в ОДМВР при привеждане от мирно във военно положение и при бедствия и извънредни ситуации;

-
Организира и провежда мобилизационната подготовка и поддържа мобилизационната готовност в ОДМВР като планира попълването с мобилизационни ресурси и провежда учебно-мобилизационни мероприятия по подготовка на служителите, участващи в мобилизацията;

-
Организира формирането и подготовката на органите за управление на ОДМВР при привеждане от мирно във военно положение, във военно време и при бедствия и извънредни ситуации;

-
Организира подготовката на състава в ОДМВР за действие при привеждане в готовност за работа във военно време и при бедствия и извънредни ситуации;

-
Организира и контролира подготовката на оперативните дежурни части за оповестяване на ОДМВР при привеждане във по-високи състояния и степени на готовност и във военно време;

-
Участва в организиране взаимодействието на ОДМВР с други държавни органи и органи на местно самоуправление по въпросите на готовността за работа във военно време и за действие при извънредни ситуации;

-
Организира дейността по определяне и назначаване на пунктовете за управлението и поддържането им в оперативна и техническа готовност за използване по предназначение от ОДМВР;

-
Организира заявяването на необходимите финансови и материални средства за експлоатация, ремонт и поддържане на пунктовете за управление и дейността по възстановяване на средствата, изразходвани от ОДМВР при извънредни ситуации и преодоляване на последиците от бедствия;

-
Организира, съхранява, отчита и контролира създаването и поддържането на ведомствен неавтоматизиран картографски фонд;

-
Организира и контролира поддържането на военновременни запаси (ВВЗ) в ОДМВР;

-
Участва в провеждането на инвентаризации на ВВЗ в ОДМВР;

-
Организира и участва в извършване на проверки на готовността на ОДМВР за работа във военно време и за действия при бедствия и извънредни ситуации.
III. Начин за провеждане на конкурса: 

·  Решаване на тест;

·  Интервю.

VI. Граници (от - до) на заплатите, определени за длъжностите за степен 1 - от 610 лв. до 1700 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл; 

2. Декларация по чл. 17, ал. 3, т. 1 от НПКПМДСл;

3. Копия от документи за придобита образователно-квалификационна степен (диплома за висше образование). Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата и ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

4. Копия от официални документи за трудов стаж, служебен стаж, осигурителен стаж и за извършване на дейност в чужбина, доказващи продължителността и областта на професионалния опит;

5. Копия на документи за придобит ранг, при наличие на такъв;

6. Други документи, свързани с изискванията за заемането на длъжността.

Кандидатите следва да имат предвид обстоятелствата, посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.
VI. Място и срок за подаване на документите за участие:

Документите могат да бъдат подавани лично или чрез пълномощник в 10-дневен срок от датата на публикуване на обявлението за конкурса, всеки работен ден от 14:00 - 17:00 часа в сектор “Човешки ресурси” на Областна дирекция на МВР – Бургас, на адрес: гр. Бургас, ул. “Христо Ботев “ № 46.

Документите могат да се подават и по електронен път (e-mail – telco_burgas@mvr.bg), като в този случай заявлението по т. 1 и декларацията по т. 2 следва да бъдат подписани от кандидата с електронен подпис.

Телефони за справки и допълнителна информация - 056/856444, 056/856354, 056/856416.

VIІ. Оповестяването на конкурса, списъците и други съобщения във връзка с конкурса ще бъдат обявени на електронната страница на дирекция „Човешки ресурси” - МВР - в интернет и интранет и на информационното табло на Областна дирекция на МВР – Бургас, на адрес: гр. Бургас, ул.“Христо Ботев “ № 46.
МИНИСТЪР:        (П)
Младен Маринов

